joelniklaus/EU_Wikipedias huggingface dataset:
Markku Korhonen

Markku Korhonen (s. 29. elokuuta 1958 Vieremä) on suomalainen musiikinopettaja, säveltäjä ja radioamatööri. Hän toimi Paltamossa opettajana 1981–2018 .
Nykyään Korhonen asuu Kellossa, Haukiputaalla. 

Korhonen on toiminut Kainuun elokuva- ja videoyhdistyksen varapuheenjohtajana ja ollut järjestämässä nuorten viestintäleirejä vuosina 1990–2010. Hänen vetovastuualueena oli leirin oma paikallisradio radio ELVI. 1980-luvun alussa Korhonen oli Paltamon edustajana Kainuun elokuvakeskus ry:ssä.

Paltamon kunta sekä Paltamon lukio sai suurta maailmanlaajuista mediajulkisuutta, kun Markku Korhonen piti kahden opiskelijan kanssa radioyhteyden avaruussukkula Endeavouriin 12. huhtikuuta 1994.

Elokuussa 1996 Korhonen osallistui Suomen edustajana opettajien kansainväliselle avaruusleirille Space Camp Huntsvillessä Yhdysvaltain Alabamassa. Hän oli mukana työryhmässä tekemässä Suomen lukiolaisille avaruusfysiikan kurssia. Työryhmä tutustui kosmonauttien koulutukseen ja avaruusfysiikkaan Korolevissä, Venäjällä.

Korhonen on tehnyt sävellyksiä mm. Paltamon kesäteatterille. Hänen tunnetuin sävellys on paltamolaisen Antero Möttösen sanoittama Kainuun asutuksen juhlakantaatti, jonka ensiesitys oli Kajaanin Kaukametsässä vuonna 2002. Juhlakantaatti valmistui kokonaisuudessaan  v. 2015 Korhosen sävellettyä puuttuvat osat sekä tehden myös uuden sovituksen kuorolle ja orkesterille. 

Hän on toiminut Paltamon Pursiseuran varakommodorina vuonna 2000–2005 sekä kommodorina 2006–2008. 

Korhonen on innokas radioamatööri. Kiinnostus radioamatööritoimintaan heräsi jo nuorena Valkeiskylässä, Vieremällä. Vuonna 1973 hän sai tunnuksen OH7UV. Markulla on myös tunnukset OH8UV, OH4UV ja AG6OR.
 
Radioamatöörien sähkötyksen Suomen mestaruuden Korhonen on voittanut vuosina 2016, 2017, 2018, 2019 ja 2020. Radioamatöörisuunnistuksen SM-kilpailussa hän on saavuttanut toisen sijan 1994. .

Paltamon kunnan kulttuuripalkinnon Korhonen on saanut v. 1990, 1994 sekä 2017.

Suomen Radioamatööriliitto on palkinnut Korhosen Vuoden kokelas 1974 (OH7UV) sekä Jäämaan-palkinnolla v. 1994 (OH8UV).

Korhonen on sotilasarvoltaan reservin kapteeni.

Lähteet 

Suomen Radioamatööriliiton toimintakertomus 2019

Viitteet

Suomalaiset säveltäjät
Vuonna 1958 syntyneet
Radioamatöörit
Elävät henkilöt
Du-reformen

Du-reformen [ˈdʉ̂ːrɛˌfɔrmɛn] () oli 1960-luvun loppupuolella Ruotsissa tapahtunut kulttuurinen ja kielellinen uudistus ja muutos, jossa alettiin suosia yksikön toisen persoonan pronominia du (’sinä’) yleisenä puhuttelusanana. Du korvasi entisen monimutkaisen puhuttelujärjestelmän, jossa ihmiset viittasivat toisiinsa enimmäkseen käyttämällä kolmatta persoonaa sitä edeltävän sanan herr, fru tai fröken kanssa tai ilman tätä. Ruotsissa varsinainen teitittely väistyi jo 1800-luvulla kolmannen persoonan ja tittelin käytön tieltä, eikä teitittelyyn enää koskaan sen jälkeen palattu, vaan puhuttelussa siirryttiin lopulta jokseenkin täydelliseen sinutteluun. 

Ennen uudistusta pidettiin epäkohteliaana puhutella muita mainitsematta titteliä. Epämuodollista ilmausta du oli käytetty lähinnä lasten, sisarusten, läheisten ystävien ja mahdollisesti serkkujen, mutta ei yleensä vanhimpien sukulaistenkaan puhuttelemiseen. 

Murrekäyttöä lukuun ottamatta monikon toisen persoonan pronominia Ni (’Te’) on nykyään jo pitkään pidetty halventavana, kun sitä käytetään yksittäisen ihmisen puhutteluun. Suomenruotsissa on tapahtunut samansuuntainen kehitys, mutta teitittely on kadonnut suomenruotsista hitaammin eikä niin kattavasti kuin riikinruotsista. Tämä voi johtua jonkin verran konservatiivisemman suomen kielen vaikutuksesta. Erityisesti monikon toisen persoonan (Ni) käyttöä tuntematonta puhuteltaessa ei suomenruotsissa pidetä halventavana, vaan päin vastoin kunnioittavana tai ainakin neutraalina.

Ruotsin kieli
Nightlife (Pet Shop Boysin albumi)


Nightlife on Pet Shop Boysin 8. lokakuuta 1999 julkaisema albumi.

Kappaleet 

Pet Shop Boysin albumit
Vuoden 1999 albumit
William Kangasniemi

William Kangasniemi (s. 16. tammikuuta 1996 Kokkola, Suomi) on suomalainen jääkiekkoilija, joka pelaa HockeyTvåan-joukkueessa Boro/Vetlanda. Hän on pelipaikaltaan oikea laitahyökkääjä. Kangasniemi on pelannut 12 ottelua Belgian ja Alankomaiden pääsarjassa BeNe Leaguessa.

Kangasniemen vahvuuksiin kuuluu nopeus, pelikäsitys, monipuolisuus, luistelu, kahden suunnan pelaaminen ja syöttäminen.

Lähteet

Suomalaiset jääkiekkoilijat
Vuonna 1996 syntyneet
Elävät henkilöt
Edouard Rod

Edouard Rod (31. toukokuuta 1857 tai 31. maaliskuuta 1857 Nyon, Vaud, Sveitsi – 29. tammikuuta 1910 Grasse, Ranska) oli sveitsiläis-ranskalainen kirjailija, kirjallisuustieteilijä ja professori. Hän opiskeli kielitiedettä Lausannessa, Bonnissa ja Berliinissä ja siirtyi 1878 Pariisiin, jossa hän asettui aluksi naturalistien piiriin ja herätti huomiota ylisanoja viljelevillä kirjasillaan À propos de L’assommoir (1879) ja Les allemands (1880). Hän työskenteli muutamia vuosia pariisilaisessa aikakausjulkaisussa La revue contemporaine. Samalla hän kirjoitti naturalistisia romaaneja, kuten Palmyre Veulard (1881), La chute de miss Topsy (1882) ynnä muita, nyt jo unohduksiin painuneita.

Rod palasi 1887 Sveitsiin vertailevan kirjallisuushistorian professoriksi Geneven yliopistoon, mutta muutti jälleen 1892 Pariisiin. Jo sitä ennen hän oli saanut vaikutteita wagnerismista, prerafaelismista, Schopenhauerilta ja venäläisestä romaanista ja irtautunut naturalismista. Hän esiintyi "l’intuitivismen" edustajana ja tuli tunnetuksi raskaista ja syvällisistä sielunanalyyseistä, joista ensimmäinen oli La course à la mort (1885) ja jota seurasi Les sens de la vie, hänen luetuimpia teoksiaan (1889, Ranskan akatemian palkitsema), Les trois cœurs (1890) ja La sacrifiée (1892). Sen jälkeen olivat vuorossa puhtaasti psykologiset ja vähemmän abstraktit metafyysiset romaanit, kuten La vie privée de Michel Teissier (1893), La seconde vie de Michel Teissier (1894), Michel Teissier (1894), Les roches blanches (1895), Dernier refuge (1895), Là-haut (1897), Le ménage du pasteur Naudié (1898), Au milieu du chemin (1900), joiden kiinnostavuus on siinä, että ne valaisevat aikansa henkisiä ilmiöitä.

Parasta, mitä hän on kirjoittanut, lienee kuitenkin novelli "Le silence" (1894). Rod toimi myös hienostuneena ja kekseliäänä kriitikkona ja kirjoitti sellaiset teokset kuin Wagner et l’esthétique allemande (1886), Giacomo Leopardi (1888), Les idées morales du temps présent (1891), Dante (1891), Stendhal (1891), Lamartine (1893), Essai sur Goethe (1898), Nouvelles études sur le XIX:e siècle (1898). Sisällöltään omaelämäkerrallinen on Mes débuts dans les lettres (julkaisussa "L’Illustration nationale suisse", 1889–1890).

Lähteet

Aiheesta muualla

Sveitsiläiset kirjailijat
Vuonna 1857 syntyneet
Vuonna 1910 kuolleet
Akolyytti

Akolyytti tai palvelija (latinankielinen ministare - palvelemaan, palvelemaan, auttamaan) - in katolilaisuudessa henkilö, joka palvelee liturgiassa, useimmiten Eucharistian juhlien aikana, sekä Pyhän Mission ulkopuoliset palvelut. Nimi kattaa sekä liturgian aikana suoritetun toiminnon (esim. Alttarialttaripalvelin , kirjaalttaripalvelin, kevytpalvelin) että säännöllisen palvelun, jota pojat tai miesnuoret suorittavat useimmiten. Liturgisessa ohjelmassa määrätään siunauksen ja alttarin liturgiseen palvelukseen ottamisen rituaali. Roomalaisen Missalin yleisessä johdannossa numerossa 336 sanotaan: ”Pyhä vaatetus, joka on yhteinen kaikille vihittyjen ja vihittyjen ministerien luokalle, on alba, jolla on vyö (cingulum), ellei se ole ommeltu vartaloon ilman vyötä. Jos alba ei peitä täysin tavallista vaatetta kaulan ympärillä, on ennen yllään levittämistä asetettava amice.”

Lähteet 

Katolinen liturgia
Julius Rodenberg

Julius Rodenberg (26. kesäkuuta 1831 Rodenberg, Hessen-Nassau – 11. heinäkuuta 1914) oli saksalainen kirjailija. hän valmistui 1856 oikeustieteen tohtoriksi Marburgin  yliopistosta. Hän oleskeli useita vuosi Britanniassa ja asettui 1859 Berliiniin, jossa hän 1862–1864 julkaisi Deutsches magazinia ja 1867–1874 Salon für literatur, kunst und gesellschaftia sekä perusti 1874 Deutsche rundschaun, jonka johdossa hän oli kuolemaansa saakka ja jossa hän rohkaisi ja kannusti nuoria kirjailijoita.

Rodenberg kirjoitti runoja, muun muassa kokoelmat König Haralds totenfeier (1853) ja Gedichte (1863). Hän kirjoitti myös romaaneja, kuten Die strassensängerin von London (1861), historiallisen romaanin Von Gottes gnaden (1870), jonka tapahtumat sijoittuvat Oliver Cromwellin aikaan, sekä Berliini-kuvauksen Die Grandidiers (1878). Tunnetuin Rodenberg on kuitenkin matka- ja kulttuurikertomuksistaan, joista etenkin Englantia käsittelevät ovat ansiokkaita.

Teokset (valikoima)
 König Haralds totenfeier (1853) runokokoelma
 Gedichte (1863) runokokoelma
  Die strassensängerin von London (1861)
 Tag und nacht in London (1862)
 Paris bei sonnenschein und lampenlicht (1867)
 Von Gottes gnaden'''' (1870)
 Studienreisen in England (1872)
 Die Grandidiers'' (1878)
 Belgien und die belgier (1881)
 Bilder aus dem Berliner leben (1885–1888)
 Eine frühlingsfahrt nach Malta (1893)
 Heimatherinnerungen an Franz Dingelstedt und Friedrich Oetker. (1882)
 Julius Rodenberg: Franz Dingelstedt. Blätter aus seinem Nachlaß. (1891)
 Erinnerungen aus der jugendzeit'' (1899), muistelmateos

Lähteet

Aiheesta muualla

Saksalaiset kirjailijat
Vuonna 1831 syntyneet
Vuonna 1914 kuolleet
HIFK Futsal

HIFK Futsal (Idrottsföreningen Kamraterna, Helsingfors) on helsinkiläinen futsalseura, jonka edustusjoukkueet pelaavat naisten pääsarjatasolla Naisten Futsal-Liigassa sekä miesten toiseksi ylimmällä sarjatasolla Futsal-Ykkösessä. Kotiottelunsa HIFK pelaa Pirkkolan palloiluhallissa. 

HIFK Futsal on HIFK Fotbollin alaisuuteen kuuluva futsaljaosto, joka perustettiin kesällä 2020. HIFK Fotboll hankki tuolloin sarjapaikat kahdelta organisaatiolta; naisten sarjapaikka siirtyi Team VanPalta ja miesten sarjapaikka siirtyi sarjanousija Zenith Myllypurolta. HIFK Futsalin miesten edustusjoukkue pelasi debyyttikaudellaan suomalaisen futsalin korkeimmalla sarjatasolla Futsal-liigassa kaudella 2020–2021.

Naisten edustusjoukkue 
HIFK Futsalin naisten edustusjoukkue pelaa futsalin korkeimmalla sarjatasolla Futsal-liigassa  kaudella 2020–2021.

Valmennus 
Päävalmentaja:  Ilkka Somero 

Valmentaja:  Petteri Lehtinen 

Joukkueenjohtaja:  Timo Suutarinen &  Dan Nordström 

Huoltaja:  Ville Niemi

Saavutukset 

 Naisten Futsal-Liiga: 2
2020-2021

Entisiä pelaajia 

 Ilona Mikkelä 2020-21
 Noora Renström 2020-21

Miesten edustusjoukkue 
HIFK Futsalin miesten edustusjoukkue pelaa kaudella 2021–2022 Miesten Futsal-Ykkösessä.

Valmennus 
Päävalmentaja: Joonas Heino

Valmentajat: Mikael Airava    

Joukkueenjohtaja: Juhani Säilä

Entisiä pelaajia 

 Sampo Kaukonen 2020-21
 Johannes Axerud 2020-21
 Jose Ikonen 2020-21
 Riku Oras 2020-21
 Stefan Petrescu 2020-21
 Leo Rautiainen 2020-21
 Omid Musawi 2020-21

Entisiä taustoja

Päävalmentaja 2020-21 Lasse Lind

Valmentajat 2020-21 Ville Sihvonen, Markus Vanninen

HIFK:n tärkeimpiä symboleita 

 Annie's song - John Denver

 Tähti rinnassa

Lähteet

Aiheesta muualla 

 Miesten otteluohjelma
 Seuran kotisivut
 Palloliiton sivujen joukkueprofiili

Suomalaiset futsalseurat
Helsinkiläiset urheiluseurat
Vuonna 2020 perustetut urheiluseurat
Samuel Rogers

Samuel Rogers (1763 Lontoo, Englanti – 1855) oli englantilainen runoilija. Hän työskenteli isänsä pankkiliiketoiminnassa mutta omisti vapaa-aikansa runoudelle, keräsi ympärilleen taidekokoelmia, kutsui vieraakseen aikansa merkkihenkilöitä ja tuki vähävaraisia kirjailijoita. Rogers aloitti jäljittelemällä Oliver Goldsmithia ja Thomas Grayta ja julkaisi 1792 opetusrunoelman The pleasures of memory, joka oli viimeinen merkittävä teos englantilaisen pseudoklassisismin pyrkimyksessä esittää arkisia ajatuksia hienostuneessa muodossa. 

Teoksessa An epistle to a friend (1798) hän esitti käsityksensä harmonisesta elämästä, keskeneräisessä Voyage of Columbus (1812) hän pyrki sulattamaan vanhan pohdiskelevan koulukunnan uuteen maalaukselliseen kerrontaan, ja Jacqueline (1814), joka oli hänen ensimmäinen laajaa suosiota saanut runonsa, edusti jo aikansa modernia tyyliä. Human life (1819) on paluu mieterunouteen, ja siinä hän pyrki samaan muodon täydellisyyteen kuin runossa The pleasures of memory, mutta sisällöllisesti se on monipuolisempi. Rogersin suurin ja kiinnostavin teos on Italy (1821–1834), jonka kieli on yksinkertaisempaa, mietteet terävämpiä ja kuvaukset usein hyvin muotoiltuja. Tunnetuin on kohta, joka käsittelee Lordi Byronia.

Pertti Nieminen on suomentanut Rogersin runon "Vankina", ja se on hänen kokoelmassaan Kuu kultainen terälehti (Otava 2008, ISBN 978-951-1-23007-6).

Lähteet

Aiheesta muualla

 Rogers, Samuel, Encyclopaedia Britannica 1911 (Wikisource) 
 

Englantilaiset runoilijat
Vuonna 1763 syntyneet
Vuonna 1855 kuolleet
Avtozavodskaja linja

Avtozavodskaja linja () on Nižni Novgorodin metron ensimmäinen linja. Linja avattiin 20. marraskuuta 1985.

Linjan pituus on 14,5 kilometriä ja siinä on yksitoista asemaa.

Asemat
Gorkovskaja (Горьковская)
Moskovskaja (Московская), vaihtoyhteys Sormovskaja-linjalle
Tškalovskaja (Чкаловская)
Leninskaja (Ленинская)
Zaretšnaja (Заречная)
Dvigatel Revoljutsii (Двигатель Революции)
Proletarskaja (Пролетарская)
Avtozavodskaja (Автозаводская)
Komsomolskaja (Комсомольская)
Kirovskaja (Кировская)
Park kultury (Парк культуры)

Nižni Novgorodin metro
Sormovskaja linja

Sormovskaja linja () on Nižni Novgorodin metron toinen linja. Linja avattiin 20. joulukuuta 1993.

Linjan pituus on 7,1 kilometriä ja siinä on viisi asemaa.

Asemat 
Strelka (Стрелка)
Moskovskaja (Московская), vaihtoyhteys Avtozavodskaja-linjalle
Kanavinskaja (Канавинская)
Burnakovskaja (Бурнаковская)
Burevestnik (Буревестник)

Nižni Novgorodin metro
Release (Pet Shop Boysin albumi)


Release on Pet Shop Boysin 1. huhtikuuta 2002 julkaisema albumi.

Kappaleet 

Pet Shop Boysin albumit
Vuoden 2002 albumit
J. Rinta-Jouppi

J. Rinta-Jouppi Oy tai Jarmo Rinta-Jouppi Oy on suomalainen vaihtoautoja, uusia autoja, sekä matkailuautoja ja asuntovaunuja myyvä autoliikeketju. Jarmo Rinta-Jouppi perusti autokaupan alun perin vuonna 1987 Seinäjoelle. Ketju on sittemmin kasvanut yhdeksi Suomen suurimmaksi autokauppaketjuksi, jolla on yhteensä 18 toimipistettä, neljällätoista eri paikkakunnalla: Espoossa, Helsingissä, Hämeenlinnassa, Jyväskylässä, Keminmaassa, Kotkassa, Kuopiossa, Lahdessa, Lappeenrannassa, Oulussa, Raisiossa, Seinäjoella, Tampereella ja Vantaalla.

Yrityksen koko ja toimiala 

J. Rinta-Jouppi Oy:n virallinen toimiala on henkilöautojen ja kevyiden moottoriajoneuvojen vähittäiskauppa. Nykyään ketju on erikoistunut käytettyjen ja uusien autojen nopean varaston kiertonopeuden kauppaan, sekä niihin liittyvien palveluiden myyntiin. Yritys työllistää yli 250 automyynnin asiantuntijaa, vuosimyynnin ollessa yli noin 19 000 ajoneuvoa.

Taloustiedot 
J. Rinta-Jouppi Oy:n liikevaihto vuonna 2018 oli 225,9 miljoonaa euroa ja henkilöstömäärä 210. Vuonna 2019 liikevaihto oli 254,9 miljoonaa euroa ja henkilöstömäärä 221.

Erikoisliikkeet 
J. Rinta-Jouppi Oy:lla on Vantaalla matkailuajoneuvojen myyntiin keskittynyt Rinta-Jouppi Caravan.

Autojen merkkiedustukset 

J. Rinta-Jouppi Oy edustaa henkilöautoissa ja hyötyajoneuvoissa automerkkejä Ford, Kia ja Mitsubishi. Lisäksi ketjun merkkiedustuksessa ovat seuraavat matkailuajoneuvojen merkit: Adria, Bürstner, Kabe ja Sun Living.

Lähteet

Aiheesta muualla 
 J. Rinta-Jouppi Oy:n verkkosivusto

Seinäjokelaiset yritykset
Suomalaiset autoliikkeet
Sattva-Hanna Toiviainen

Sattva-Hanna Toiviainen on suomalainen lavastussuunnittelija, joka tunnetaan parhaiten työstään elokuvissa Dual (2022), Musta jää (2007), Vuosaari (2012) ja Tyttö nimeltä Varpu (2016). Toiviainen on ollut ehdolla Jussi-palkinnon saajaksi kuusi kertaa.

Filmografia
 Vares – yksityisetsivä (2004)
 Skene (2004)
 Irtiottoja (2004)
 Paha maa (2005)
 Valkoinen kaupunki (2006)
 Saippuaprinssi (2006)
 Riisuttu mies (2006)
 Hopeanuolet (2006)
 Musta jää (2007)
 Kummeli Alivuokralainen (2008)
 Villa Helena (2010)
 Vuosaari (2012)
 Kekkonen tulee! (2013)
 Toiset tytöt (2015)
 Love Records – Anna mulle Lovee (2016)
 Tyttö nimeltä Varpu (2016)
 Kaikki hyvin Pekka (2016)
 Viulisti (2017)
 Baby Jane (2017)
 Yösyöttö (2017)
 Ilosia aikoja, Mielensäpahoittaja (2018)
 Paradise (2018)
 Fingerpori (2018)
 Lelumesta (2018)
 Ett Kammarspel (2018)
 Tarhapäivä (2019)
 Kioski (2019)
 Lelumesta (2019)
 Dual (2020)
 Metsäjätti (2020)
 Swang (2021)
 Neljä pientä aikuista (2022)

Lähteet

Aiheesta muualla
 

Suomalaiset lavastajat
Elävät henkilöt
Syntymävuosi puuttuu
Sarakinó

Sarakinó () voi viitata seuraaviin paikkoihin Kreikassa:

 Sarakinó, Pohjoisiin Sporadeihin kuuluva saari
 Sarakinó, vuori Kreetan saarella
Resin

Resin oli viimeinen Aram-Damaskoksen hallitsija vuoden 740 eaa. paikkeilta vuoteen 732 eaa, jolloin hänen valtakuntansa liitettiin Tiglatpileser III:n Assyriaan. Resin esiintyy muun muassa Vanhassa testamentissa, jossa hän liittoutuu Israelin kuningas Pekahjan kanssa Juudaa vastaan.

Hallitsijana
Resinin nimen oikea aramealainen muoto on Raʿyān. Hepreaksi nimi kirjoitettiin muodossa Rasyān ja nuolenpääkirjoituksessa muodossa Rahianu. Resin esiintyy kaiverruksessa vuodelta 734 ennen ajanlaskun alkua luettelossa, jossa mainitaan Assyrian kuningas Tiglatpileser III:lle tribuuttia maksaneita hallitsijoita. Vanhassa testamentissa Resin esiintyy toisessa kuninkaiden kirjassa ja Jesajan kirjassa. Hän nousi Aram-Damskoksen hallitsijaksi ehkä vuoden 740 liepeillä. 

Assyria oli uhannut Aram-Damskosta Resinin edeltäjien valtakausilla, mutta uhka oli kaikonnut joksikin aikaa 800-luvun eaa. lopulla. Uhka nousi uudestaan Assur-Nirari III:n kaudella ja toden teolla vuonna 745 eaa. valtaan nousseen Tiglatpileser III:n kaudella. Arama-Damaskos oli menettänyt alueitaan myös Israelille, mutta uhkaava Assyria sai Resinin pyrkimään muodostamaan liiton Israelin ja Juudan kanssa Assyriaa vastaan. Israelin kuningas Pekahja suostui ajatukseen, mutta Juudan kuningas Ahas suhtautui kielteisesti. Resin ja Pekahja liittoutuivatkin Juudaa vastaan. Resinin ja Pekahjahin uhatessa Jerusalemia Ahas suostutteli Tiglatpileser III:n hyökkäämään vihollisiaan vastaan lähettäen tälle suuren lahjoituksen. Tiglatpileser III tarttui tilaisuuteen ja Assyria hyökkäsi Israelia ja Aram-Damaskosta vastaan vuonna 733 eaa.

Tiglatpileser III valtasi ensin Foinikian rannikkon, mikä eristi Resinin valtakunnan Israelista. Resin turvautui Damaskoksen mutatiilisten muurien suojaan. Assyrialaiset alkoivat piirittää kaupunkia hävittäen samalla sitä ympäröivän Ghutah'n maaseutua. Viimein vuonna 732 assyrialaiset valtasivat kaupungin. Resin surmattiin ja hän jäi viimeiseksi Aram-Damaskoksen hallitsijaksi. Tiglatpileser III seivästytti myös Resinin entiset neuvonantajat. Entinen Aram Damskoksen valtakunta liitettiin Assyriaan.

Lähteet

Ennen ajanlaskumme alkua syntyneet
Ennen ajanlaskumme alkua kuolleet
Hallitsijat
Syyrian historia
Vanhan testamentin henkilöt
Sjundeå svenska församling

Sjundeå svenska församling eli Siuntion ruotsinkielinen seurakunta on evankelis-luterilainen seurakunta Siuntiossa. Sjundeå svenska församling ja Siuntion suomenkielinen seurakunta muodostavat yhdessä Siuntion seurakuntayhtymän. Seurakunnan pääkirkko on Siuntion Pyhän Pietarin kirkko, jonka se jakaa Siuntion suomenkielisen seurakunnan kanssa. Vuonna 2020 seurakunnassa oli 1 394 jäsentä.

Sjundeå svenska församling kuuluu Porvoon hiippakuntaan ja Raaseporin rovastikuntaan.

Siuntion seurakunta päätettiin jakaa Siuntion suomenkieliseen ja ruotsinkieliseen seurakuntaan vuonna 1998. Ennen tätä Siuntiossa toimi vain yksi evankelis-luterilainen seurakunta. Siuntion kirkkoneuvosto valitti päätöksestä korkeimpaan hallinto-oikeuteen. Seurakunta jakautui kuitenkin kahtia vuonna 2000.

Tilat 

 Siuntion Pyhän Pietarin kirkko
 Capella
 Siuntion seurakuntakoti
 Siuntion hyvästijättöhuone
 Friden
 Lugnet
 Postillan kerhotila
 Kyläpaikka -kirppis

Kirkkoherrat 

 Eimer Wesström 2000–2011
 Maria Venhola 2012–2014
 Tom Bergman 2014–2017 (virkaatekevä)
 Tom Bergman 2017–
 Monica Cleve 2019 (virkaatekevä)

Lähteet 

Siuntio
Porvoon hiippakunnan seurakunnat
Rodeo (Travis Scottin albumi)

Rodeo on räppäri Travis Scottin debyyttialbumi. Sen julkaisivat levy-yhtiöt Grand Hustle Records ja Epic Records 4. syyskuuta vuonna 2015. Albumilla esiintyy Scottin lisäksi muita tunnettuja artisteja, kuten 2 Chainz, The Weeknd, Justin Bieber, Kanye West, Kacy Hill, Juicy J, Schoolboy Q, Chief Keef, Swae Lee, Toro y Moi ja Young Thug.

Rodeolta julkaistiin kaksi singleä: "3500" ja "Antidote". Jälkimmäisestä tuli yksi Travis Scottin suurimmista hiteistä, nousten Yhdysvaltojen Billboard Hot 100 -listan 16. sijalle. Albumi itsessään sai pääosin positiivista palautetta kriitikoilta ja pääsi US Billboard 200 -listan kolmannelle sijalle. Vuoden 2017 toukokuussa Rodeo saavutti RIAAn (Recording Industry Association of America) mukaan platinarajan.

Kappaleet

Deluxe edition bonuskappaleet

Lähteet
Babel (yhtye)

Babel on Karin Mäkirannan ja Mikko Pykärin popyhtye.

Pykäri ja Mäkiranta löysivät toisensa Pykärin vuoden 2019 O -sooloalbumilla. “Haaveilevan Karinan ja Pykärin yhteistyö on luontevaa, suorastaan järkiliitto”, Helsingin Sanomat kirjoitti Pykärin ja Mäkirannan yhteiskappaleista O -albumilla.

Regina- ja Shine 2009 -yhtyeistä tuttu helsinkiläinen Pykäri on ollut 2000- luvun ensikymmenellä Suomen kansainvälisesti maineikkaimpia popmusiikin visionäärejä ja tuottajia. Pykärin albumit ovat keränneet kiitosta esimerkiksi Pitchfork-sivustolla.

Berliinissä asuvan Mäkirannan indieyhtye Karina oli ehdolla Pohjoismaiden vuoden parhaan albumin palkinnon (Nordic Music Prize) saajaksi debyytillään, jota Helsingin Sanomat luonnehti viiden tähden arviossaan yhdeksi hienoimmista suomalaisista esikoisalbumeista vuosikausiin.

Babel julkaisi debyytti-EP:n Forever indie levy-yhtiö PME Recordsin kautta 5.6.2020. Forever EP:n musiikkia kuullaan suomalaisessa elokuvassa Eden.

Diskografia

Studioalbumit 
 Yoga Horror (2022)

EP:t 
 Forever (2020)
 Honeyspell (2021)

Aiheesta muualla 

 Babel yhtyeen Facebook -sivut
 Babel yhtyeen Instagram -sivut
 Babel yhtyeen Spotify
 PME Records

Lähdeluettelo 

Suomalaiset popyhtyeet
Des Plaines

Des Plaines on Yhdysvalloissa Illinois’n osavaltiossa sijaitseva 214 kilometriä pitkä joki. Joen valuma-alue on 1 600 km². Joen virtaussuunta on etelä, jossa se yhdistyy Kankakee-jokeen.

Yhdysvaltain joet
Illinois’n maantiede
Wisconsinin maantiede
Yes (Pet Shop Boysin albumi)


Yes on Pet Shop Boysin studioalbumi, joka julkaistiin 18. maaliskuuta 2009.

Kappaleet 

Vuoden 2009 albumit
Pet Shop Boysin albumit
Elysium (Pet Shop Boysin albumi)


Elysium on Pet Shop Boysin studioalbumi, joka julkaistiin 5. syyskuuta 2012.

Kappaleet 

Vuoden 2012 albumit
Pet Shop Boysin albumit
Electric (Pet Shop Boysin albumi)


Electric on Pet Shop Boysin studioalbumi, joka julkaistiin 14. heinäkuuta 2013.

Kappaleet

Japanin bonuskappaleet 

Vuoden 2013 albumit
Pet Shop Boysin albumit
Luettelo Käpylän suojelluista rakennuksista

Tämä on luettelo Helsingin Käpylän kaupunginosan suojelluista rakennuksista. Käpylä on osa Vanhankaupungin peruspiiriä. Käpylän läntinen osa ja Puu-Käpylä ovat omissa luetteloissaan.

Puu-Käpylä on 1920-luvun ”englantilaistyyppisenä” puutaloalueena huomattava yhtenäinen rakennuskokonaisuus, jolla on historiallista arvoa. Se oli kuitenkin 1960-luvulla tarkoitus purkaa ja rakentaa tilalle kivisiä pienkerrostaloja. Suunnitelmista nousi julkinen kohu. Perustettu komitea tuli 1971 valmistuneessa mietinnössään siihen tulokseen, että rakennukset ovat kunnostettavissa ja rakennushistoriallisesti arvokkaita. Suojelukaava astui voimaan samana vuonna. Käpylän kirkko edustaa funktionalismia. Käpylässä sijaitsee myös Karjalatalo, joka on rakennettu sotien jälkeen karjalaisten kokoontumispaikaksi.


Luettelo



Koskelantie

Kotipolku

Kullervonkatu

Kuutamotie

Käpyläntie

Metsätie

Mäkelänkatu

Onnentie

Osmonkuja

Sofianlehdonkatu

Taivaskalliontie

Tähtitie

Untamontie

Lähteet

Viitteet 

Luettelot Helsingin rakennuksista ja rakennelmista
Luettelot suojelluista rakennuksista ja rakennelmista
Käpylä
Jurassic World: Liitukauden leiri

Jurassic World: Liitukauden leiri () on animoitu tieteis- ja seikkailusarja. Sarja on sijoittuu Jurassic Park -elokuvasarjaan ja sitä aloitettiin näyttämään Netflixissä 18. syyskuuta 2020 alkaen. Sarja tapahtuu Jurassic World -elokuvan aikana ja sen jälkeen. Sarjassa seurataan kuutta teini-ikäistä ihmistä, jotka jäivät jumiin Isla Nublar -nimiselle saarelle dinosaurusten paettua aitauksistaan. Viimeinen kausi julkaistiin Netflixissä 21. heinäkuuta.

Ääninäyttelijät

Jaksot

Ensimmäinen tuotantokausi (2020) 

|}

Toinen tuotantokausi (2021) 

|}

Kolmas tuotantokausi (2021) 

|}

Neljäs tuotantokausi (2021) 

|}

Viides tuotantokausi (2022) 

|}

Lähteet 

Netflix-alkuperäissarjat
Yhdysvaltalaiset animaatiosarjat
Jurassic Park
Luettelo Puu-Käpylän suojelluista rakennuksista

Tämä on luettelo Helsingin Puu-Käpylän kaupunginosan suojelluista rakennuksista. Käpylä on osa Vanhankaupungin peruspiiriä.

Puu-Käpylä on 1920-luvun ”englantilaistyyppisenä” puutaloalueena huomattava yhtenäinen rakennuskokonaisuus, jolla on historiallista arvoa. Se oli kuitenkin 1960-luvulla tarkoitus purkaa ja rakentaa tilalle kivisiä pienkerrostaloja. Suunnitelmista nousi julkinen kohu. Perustettu komitea tuli 1971 valmistuneessa mietinnössään siihen tulokseen, että rakennukset ovat kunnostettavissa ja rakennushistoriallisesti arvokkaita. Suojelukaava astui voimaan samana vuonna. Käpylän kirkko edustaa funktionalismia. Käpylässä sijaitsee myös Karjalatalo, joka on rakennettu sotien jälkeen karjalaisten kokoontumispaikaksi.


Luettelo

Joukolantie

Kalervonkatu

Käpylänkuja

Metsolantie

Nyyrikintie

Onnentie

Osmontie

Pellervontie

Peltolantie

Pohjolankatu

Sampsantie

Tapiolantie

Untamontie

Väinölänkatu

Lähteet

Viitteet 

Luettelot Helsingin rakennuksista ja rakennelmista
Luettelot suojelluista rakennuksista ja rakennelmista
Käpylä
Luettelo Kulosaaren peruspiirin suojelluista rakennuksista

Tämä on luettelo Helsingin Kulosaaren peruspiirin suojelluista rakennuksista. Kulosaareen kuuluu Mustikkamaa-Korkeasaari ja Kivinokan niemi saaren pohjoispuolella.

Kulosaari tunnetaan vanhana huvilakaupunginosana, joskin saarella on 1960-luvulta lähtien ollut myös jonkin verran kerrostaloasutusta. Vanhat huvila-alueet sijaitsevat pääasiassa saaren eteläisillä ja itäisillä ranta-alueilla, kerrostaloalue taas saaren keskiosassa, joka 1960-luvulle saakka oli pysynyt rakentamattomana.



Luettelo

Kulosaari

Mustikkamaa-Korkeasaari

Lähteet

Viitteet 

Luettelot Helsingin rakennuksista ja rakennelmista
Luettelot suojelluista rakennuksista ja rakennelmista
Luettelo Herttoniemen peruspiirin suojelluista rakennuksista

Tämä on luettelo Helsingin Herttoniemen peruspiirin suojelluista rakennuksista. Herttoniemeen kuuluu osa-alueina Länsi-Herttoniemi,Roihuvuori, Herttoniemen yritysalue, Herttoniemenranta ja Tammisalo.

Herrtoniemen asutus on Helsingin vanhimpia. Paikannimien valossa Herttoniemen alkuperäinen pysyvä suomalainen asutus oli tullut paikalle mahdollisesti 1100-luvulla. Herttoniemen kylä oli Helsingin pitäjän vanhimpia. Herttoniemen kartano on Itä-Helsingin vanhin ja se oli Jägerhorn-suvun hallussa jo 1500-luvulla.



Luettelo

Herttoniemen yritysalue

Herttoniemenranta

Herttoniemi

Länsi-Herttoniemi

Roihuvuori

Lähteet

Viitteet 

Luettelot Helsingin rakennuksista ja rakennelmista
Luettelot suojelluista rakennuksista ja rakennelmista
Luettelo Laajasalon peruspiirin suojelluista rakennuksista

Tämä on luettelo Helsingin Laajasalon peruspiirin suojelluista rakennuksista. Laajasalon peruspiiriin kuuluu osa-alueina  Vartiosaari, Yliskylä, Jollas, Tullisaari, Kruunuvuorenranta, Hevossalmi, Villinki, Santahamina, Itäsaaret ja Aluemeri.

Suurin osa Laajasalon kaupallisista palveluista on keskittynyt Yliskylään, jossa on myös kirkko ja terveyskeskus. Helsingin kristillinen opisto, Suomen vanhin kristillinen kansanopisto, toimii saaren pohjoisosassa.



Luettelo



Hevossalmi

Jollas

Kruunuvuorenranta

Läntinen Pihlajasaari

Tullisaari

Vartiosaari

Yliskylä

Lähteet

Viitteet 

Luettelot Helsingin rakennuksista ja rakennelmista
Luettelot suojelluista rakennuksista ja rakennelmista
Luettelo Pukinmäen peruspiirin suojelluista rakennuksista

Tämä on luettelo Helsingin Pukinmäen peruspiirin suojelluista rakennuksista. Junaradan eteläpuolella sijaitseva Savela kuuluu Pukinmäkeen.



Luettelo

Pukinmäki

Lähteet

Viitteet 

Luettelot Helsingin rakennuksista ja rakennelmista
Luettelot suojelluista rakennuksista ja rakennelmista
Luettelo Malmin peruspiirin suojelluista rakennuksista

Tämä on luettelo Helsingin Malmin peruspiirin suojelluista rakennuksista.  Malmin peruspiiriin kuuluu osa-alueina Ylä-Malmi, Ala-Malmi, Tattariharju, Malmin lentokenttä, Tapaninvainio ja Tapanila.

Kaupunginosan läpi kulkee päärata. Malmin rautatieasema on tärkeä asema lukuisten vaihtoyhteyksien ja läheisyydessä asuvan suuren ihmismäärän ansiosta. Rautatie jakaa Malmin ydinalueen Ylä-Malmiin ja Ala-Malmiin. Malmintori on alueen keskus. Alueen nähtävyyksiin kuuluu 1930-luvulla perustettu Helsingin entinen päälentoasema Helsinki-Malmin lentoasema.
 


Luettelo



Ala-Malmi

Malmin lentokenttä

Pihlajamäki

Tapanila

Tapaninvainio

Tapulikaupunki

Töyrynummi

Ylä-Malmi

Lähteet

Viitteet 

Luettelot Helsingin rakennuksista ja rakennelmista
Luettelot suojelluista rakennuksista ja rakennelmista
Luettelo Suutarilan peruspiirin suojelluista rakennuksista

Tämä on luettelo Helsingin Suutarilan peruspiirin suojelluista rakennuksista.  Suutarilan peruspiiriin kuuluu osa-alueina Siltamäki, Tapulikaupunki ja Töyrynummi.
 


Luettelo

Siltamäki

Töyrynummi

Lähteet

Viitteet 

Luettelot Helsingin rakennuksista ja rakennelmista
Luettelot suojelluista rakennuksista ja rakennelmista
Luettelo Puistolan ja Jakomäen peruspiirien suojelluista rakennuksista

Tämä on luettelo Helsingin Puistolan ja Jakomäen peruspiirien suojelluista rakennuksista. Osa-alueina näihin kuuluvat Alppikylä,  Heikinlaakso, Puistola,  Tapulikaupunki, Tattarisuo ja Jakomäki. 


Luettelo

Puistola

Siltamäki

Tapulikaupunki

Töyrynummi

Lähteet

Viitteet 

Luettelot Helsingin rakennuksista ja rakennelmista
Luettelot suojelluista rakennuksista ja rakennelmista
Päivänsilmät

Päivänsilmät (Heliopsis) on asterikasvien (Asteraceae) heimoon kuuluva kasvisuku. Sukuun kuuluu ainakin 15 lajia, mutta mahdollisesti jopa noin 30 lajia.

Suvun lajeista ainakin isopäivänsilmää eli päivänsilmää (Heliopsis helianthoides) sekä sen muunnosta kaihoisopäivänsilmää eli kaihopäivänsilmää (Heliopsis helianthoides var. scabra) kasvatetaan koristekasveina.

Lajeja 
 Heliopsis annua
 Heliopsis anomala
 Heliopsis buphthalmoides
 Heliopsis canescens
 Heliopsis decumbens
 Heliopsis filifolia
 Heliopsis gracilis
 Heliopsis helianthoides – isopäivänsilmä eli päivänsilmä
 Heliopsis helianthoides var. helianthoides
 Heliopsis helianthoides var. scabra – kaihoisopäivänsilmä
 Heliopsis lanceolata
 Heliopsis longipes
 Heliopsis novogaliciana
 Heliopsis parviceps
 Heliopsis parvifolia
 Heliopsis procumbens
 Heliopsis sinaloensis

Lähteet 

Asterikasvit
Luettelo Vartiokylän ja Myllypuron peruspiirien suojelluista rakennuksista

Tämä on luettelo Helsingin Vartiokylän ja Myllypuron peruspiirien suojelluista rakennuksista.  Vartiokylän peruspiiriin kuuluu osa-alueina Vartioharju, Puotila, Puotinharju, Marjaniemi, Roihupelto ja Itäkeskus.


Luettelo

Marjaniemi

Myllypuro

Puotila

Puotinharju

Vartioharju

Lähteet

Viitteet 

Luettelot Helsingin rakennuksista ja rakennelmista
Luettelot suojelluista rakennuksista ja rakennelmista
Luettelo Mellunkylän peruspiirin suojelluista rakennuksista

Tämä on luettelo Helsingin Mellunkylän peruspiirin suojelluista rakennuksista.  Mellunkylän peruspiiriin kuuluu osa-alueina  Kivikko, Vesala, Kontula, Kurkimäki ja Mellunmäki.



Luettelo

Kontula

Länsi-Herttoniemi

Mellunmäki

Vesala

Lähteet

Viitteet 

Luettelot Helsingin rakennuksista ja rakennelmista
Luettelot suojelluista rakennuksista ja rakennelmista
Luettelo Vuosaaren peruspiirin suojelluista rakennuksista

Tämä on luettelo Helsingin Vuosaaren peruspiirin suojelluista rakennuksista.  Vuosaaren peruspiiriin kuuluu osa-alueina Keski-Vuosaari, Kallahti, Meri-Rastila, Rastila, Aurinkolahti, Uutela, Niinisaari, Nordsjön kartano ja Mustavuori.



Luettelo

Aurinkolahti

Kallahti

Keski-Vuosaari

Meri-Rastila

Niinisaari

Nordsjön kartano

Uutela

Lähteet

Viitteet 

Luettelot Helsingin rakennuksista ja rakennelmista
Luettelot suojelluista rakennuksista ja rakennelmista
Ciborium

Ciborium (lat. ’pikari’. sakramenttilipas) on ehtoollisaineiden säilytykseen tarkoitettu astia, kannellinen leipäastia. Siinä säilytetään konsekroituja, ehtoollisella käyttämättä jääneitä ehtoollisaineita myöhempää käyttöä varten. 

Ehtoollisleipien säilytysastiasta käytettiin keskiajalla kahta nimeä, ciborium ja pyksis (lat. pyxis). Nimitys ciborium viittaa latinan sanaan cibus- leipä ja kertoo siten astian käyttötarkoituksesta. Pyksis viittaa kreikan kielen puksipuuta tarkoittavan sanaan, ja viittaa siten valmistusaineeseen. Nykyään pyksis tarkoittaa useimmiten jalatonta rasiaa jossa on kartiomainen kansi. Ciborium on korkea, jalallinen astia, joka muistuttaa ehdolliskalkkia, ja jossa usein on suippo ja korkea yläosa. Se valmistetaan jalometallista, useimmiten kullasta tai hopeasta. Suomessa on säilynyt muutama keskiaikainen ciborium, mutta niitä lienee ollut kaikissa kirkoissa.

Ciborium mainitaan myös Suomen evankelis-luterilaisen kirkon Jumalanpalvelusoppaassa yhtenä ehtoollisen viettoon käytettävistä esineistä. Sitä käytetään myös Ruotsin kirkossa ja joissakin kirkoissa sen säilyttämistä varten on sakramenttikaappi. 

Katolisessa kirkossa nykyään pyksis tarkoittaa usein rasiaa, jota käytetään hostian, pyhitetyn ehtoollisleivän säilyttämiseen sairaan ehtoolliselle ja ciborium on astia, jossa säilytetään kirkossa, messussa jakamatta jääneet hostiat seuraavaa messua varten. Ciborium vuorostaan säilytetään tabernaakkelissa, sakramenttikaapissa joka on kirkon alttarin läheisyydessä, nykyään usein ns. sakramenttikappelissa. 

Ortodoksisissa kirkoissa ciboriumia vastaa lähinnä sakramenttilipas eli artoforion eli tabernaakkeli (kreikaksi: αρτοφόριον, venäjäksi: дарохранителница). Se on kirkon on alttaripöydällä pidettävä koristeellinen, usein pienen kirkon muotoinen lipas, jossa säilytetään ehtoollislahjoja sairaan ripitystä varten. Kristuksen läsnäoloa sakramenttilippaassa kuvastaa sen edellä aina palava lampukka. Sakramenttilipas on usein metallista tehty ja koristeltu hopealla, kohokuvioilla tai jopa koristeellisilla jalokivillä, helmillä sekä pienillä ikoneilla eli finifteillä, valkoemalimaalauksilla.

Ciborium kirkkoarkkitehtuurissa 
Kirkkoarkkitehturissa ciborium on pylväiden kannattama alttarikatos.

Lähteet

Aiheesta muualla 

Sakraaliesineet
Luettelo Päijänteen satamista

Tämä on luettelo Päijänteen satamista, joihin voi tietyin edellytyksin veneellä tai laivalla kiinnittäytyä laituriin, ankkuroida rannan läheisyyteen, ajaa rantaan tai jossa voi laskea veteen ja nostaa vedestä. Luettelo ei ole täydellinen ja sen sisältö voi myöhemmin muuttua.

Satamat 
Satamissa on usein palveluja purje- ja moottorialuksilla matkaaville. Sataman tärkeimmät palvelut vieraspaikoille tuleville on ilmoitettu kirjaimilla: matkaustajalaituri (MLa), laituri (La), kiinnityspaikka (A), laskuliuska (Ll), polttoainetta (Po), septi (Se), pilssi (Pi), sähköä (Sä), vettä (V), sauna (S), uimaranta (U), pesutilat (Pe), käymälä (WC), jätepiste (Jä), nuotiopaikka (N), ravintola (R), kahvila (Ki), kauppa (Ka), majoitus (Ma) ja telttailupaikka (T).

Retkisatamat ja virkistyspaikat 
Retkisatamissa, ankkuripaikoilla ja virkistysalueilla on palveluja veneitä käyttäviä retkeilijöitä varten. Tärkeimmät retkisatamien palvelut on ilmoitettu kirjaimilla: laituri (La), veneen kiinnityspaikka (A), käymälä (WC), nuotiopaikka (N), nuotiokatos (K), telttailupaikka (T), laavu (L), sauna (S), uimaranta (U) ja kioski (Ki).

Lähteet

Viitteet 

Luettelot Suomen liikenteestä
Päijänne
This Means War

The Means War on electrocore-yhtye Attack Attack!in kolmas albumi. Se julkaistiin 17. tammikuuta 2012.

Kappaleet

Kokoonpano
 Johnny Franck – laulu, kitara
 Jon Holgado – basso
 Caleb Shomo – koskettimet, kitara, laulu
 Andrew Wetzel – rummut
 Andrew Whiting – kitara

Vuoden 2012 albumit
Gekko Paavilainen

Gekko Paavilainen (s. 22. tammikuuta  1972 Paltamo) on Tampereella asuva suomalainen kirjailija ja parturi-kampaaja.

Elämä ja ura 
Gekko Paavilainen tunnetaan erityisesti Nelosen televisio-ohjelmasta Sillä silmällä, jossa hän vastasi ohjelmassa stailattavien heteromiesten ulkonäöstä. Paavilainen on syntynyt Kainuussa sijaitsevassa Paltamossa ja muuttanut Tampereelle vuonna 1991. Hän on valmistunut parturi-kampaajaksi vuonna 1996 Tampereen ammattioppilaitoksesta ja työskentelee alalla päätoimisesti Tampereella sijaitsevassa Glohair-kampaamossa. Gekko Paavilainen kirjoittaa artikkeleita, teatteri-, elokuva-, sarjakuva- ja musiikkiarvioita Man Made Lifestyle -verkkosivustolle. Lisäksi hänet tunnetaan lukuisien tapahtumien ja festareiden juontajana sekä DJ:nä. Paavilainen asuu Tampereella aviomiehensä kanssa.

Teokset

Yksisarvinen 
ntamo, 2020, ISBN 978-9-52215788-1

Yksisarvinen on Paavilaisen fiktiivinen esikoisromaani. Se kertoo päähenkilön Rekon kasvutarinaa lukiolaisesta itselliseksi nuoreksi homomieheksi. Kainuun kasvatti löytää Tampereelta vapauden ja rakkauden. Kirjassa eletään 1990-luvun alkua ja Reko joutuu kamppailemaan ennakkoluuloja vastaan.

Lähteet

Aiheesta muualla 
 Gekkopaavilainen.fi
 ntamo.fi
 
 STTinfo: Gekko Paavilaisen esikoisromaani Yksisarvinen on elämänmakuinen kasvutarina
 YLE: Gekko Paavilaisen esikoisromaanissa Yksisarvinen rakastutaan Tampereeseen ja toiseen mieheen
 Aamulehti: Televisio-ohjelma nosti tamperelaiskampaajan koko Suomen tietoisuuteen – nyt Gekko Paavilainen yllättää uudella aluevaltauksella
 Pinni: Minun viikkoni – Gekko Paavilainen

Suomalaiset kirjailijat
Suomalaiset kampaajat
Vuonna 1972 syntyneet
Elävät henkilöt
Isospin

Isospin (I, T ) on ydinfysiikassa ja hiukkasfysiikassa vahvaan vuorovaikutukseen liittyvä kvanttiluku. Isospinsymmetria on osa makusymmetriaa, jota käytetään laajemmin baryonien ja mesonien vuorovaikutuksessa.

Käsite on muodostettu sanoista isotooppinen spin. Nimi sisältää termin spin, koska sitä käsitellään kvanttimekaanisesti kuten pyörimismäärää. 

Alun perin hiukkasia, joihin vahva vuorovaikutus vaikuttaa yhtä suurella voimalla, mutta joilla oli eri varaukset (esim. protonit ja neutronit), pidettiin vain saman hiukkasen eri tiloina. Isospin-symmetrian tutkiminen johti lopulta kvarkkien löytämiseen sekä Yang–Mills-teorian kehittämiseen. Isospin-symmetria onkin edelleen tärkeä käsite hiukkasfysiikassa.

Aiheesta muualla
 Britannica.com: Isospin

Hiukkasfysiikka
Ydinfysiikka
Russkaja pravda

Russkaja pravda (’venäläinen oikeus’) on Kiovan Rusin aikainen lakikirja, jonka vanhin tunnettu käsikirjoitus on 1200-luvun lopulta. Sen on koonnut suuriruhtinas Jaroslav I Viisas. Russkaja pravda oli Venäjän ensimmäinen lakikokoelma, ja siitä oli käytössä laajennettu (121 artiklaa), lyhyt (43 artiklaa) ja tiivistetty versio. Laista on löydetty yli 100 käsikirjoitusta 1200-luvulta 1700-luvulle. Versiot säilyttivät auktoriteettinsa Kiovan Rusiin kuuluneissa ruhtinaskunnissa 1400-luvun loppuun asti.

1910-luvulla ajateltiin, että kirja on koottu vuonna 1019. Se on merkittävä muinaisvenäläisten oikeustapojen ja -käsitteiden tuntemisen lähde. Sen alkuperäisistä slaavilaisista ja siihen vaikuttaneista muinaisskandinaavisista ja bysanttilaisista aineksista on tehty laajaa tutkimusta. Teosta on ollut kokoamassa myös suomensukuinen mies, Tšudin Miikkula. 1960-luvulla otaksuttiin tämän tapahtuneen vasta vuoden 1072 tienoilla.

Lähteet

Aiheesta muualla 

Lakikirjat
Venäjän historia
Arraba (Israel)

Arraba on kaupunki Israelin Pohjoisella hallintoalueella. Sen asukkaat ovat pääasiassa arabeja ja sen asukasluku oli vuoden 2019 lopussa 25 833.

Maantiede

Arraba sijaitsee Galilean keskiosassa Sakhninin kaupungin itäpuolella.

Historia
Nykyinen Arraba tunnettiin Rooman valtakunnan kaudella nimellä Gabara tai Araba. Osmanien aikaisessa veroluettelossa vuodelta 1596 kylässä sanotaan olevan 127 kotitaloutta (khana). Veroja maksettiin Nabluksen paššalle. 1700-luvulla kylä oli Zahir al-Umarin tukikohta. 1880-luvulla kylää luonnehdittiin suurehkoksi kivistä rakennetuksi kyläksi, jossa asui noin 1 000 muslimia ja kristittyä.

Väestö
Arraban asukasluku vuoden 2019 lopussa oli 25 833. Kaupungin asukkaat ovat pääasiassa arabeja.

Lähteet

Israelin kaupungit
Arabien asuttamat paikkakunnat Israelissa
Oskari Kaakonkalvo

Oskari Kaakonkalvo, vuoteen 1907 Kruskopf (30. joulukuuta 1866 Ristiina – 1923) oli suomalainen urkuri, laulaja ja järjestöjohtaja.

Kaakonkalvon  vanhemmat olivat johtaja Antti Kruskopf ja Eva Tapanainen ja puoliso vuodesta 1897 Katri Paavolainen. Kaakonkalvo kävi lyseon 1883 ja valmistui Turun lukkari- ja urkurikoulusta 1888. Helsingin musiikkiopiston soololaulu- ja urkuritutkinnon hän suoritti 1895 ja opiskeli soololaulua Dresdenissä 1897–1898 ja Berliinissä 1906. Kaakonkalvo toimi kanttorina Valkjärvellä 1891–1900, Kuopion maaseurakunnassa 1900–1904 ja Helsingissä vuodesta 1904. Hän toimi myös laulunopettajana ja musiikkikriitikkona. Kaakonkalvo esiintyi koserttilaulajana Suomessa ja Saksassa ja oopperalaulajana useissa suomalaisissa oopperoissa. Hän oli Suomen Kanttori-urkuriliiton ensimmäinen puheenjohtaja 1908–1922.

Lähteet

 Suomalaiset urkurit
 Suomalaiset laulajat
 Suomalaiset musiikkipedagogit
 Suomalaiset järjestöjohtajat
 Vuonna 1866 syntyneet
 Vuonna 1923 kuolleet
Trần-dynastia

Trần-dynastia (vietnamiksi: Nhà Trần) hallitsi nykyisen Vietnamin alueella sijainnutta Đại Việtin kuningaskuntaa vuosina 1225–1400. Se perustettiin, kun keisari Trần Thái Tông nousi valtaistuimelle sen jälkeen, kun hänen setänsä Trủn Thủ Độ järjesti Lý-dynastian kaatamisen.  Trần-dynastia viimeinen keisari oli Thiếu Đế, joka viiden vuoden iässä pakotettiin luopumaan valtaistuimesta äitinsä isoisän Hồ Quý Lyn hyväksi. Trần-dynastia kukisti kolme mongolien hyökkäystä, etenkin Bạch Đằng -joen ratkaisevassa taistelussa vuonna 1288. 

Trần-dynastian aikana valtakunta pystyi laajentumaan etelään voittaakseen ja vasaloidakseen Champan. He alkoivat myös ensimmäistä kertaa käyttää paperirahaa Vietnamissa. Tran-dynastiaa ollaan pidetty kulta-ajanjaksona vietnamin kielessä, taiteessa ja kulttuurissa. Tämä on luonut taas perustaa vietnamin kielen ja vietnamilaisen identiteetin kehitykselle ja vahvistumiselle.

Vietnamin historia
Hallitsijasuvut
GoDaddy

GoDaddy on yksi Yhdysvaltojen ja maailman suurimpia domainien eli verkkotunnusten rekisteröijiä. Yhtiön päämaja on Scottsdalessa, Arizonassa. Yrityksellä on 20 miljoonaa asiakasta ja se hallinnoi yli 80 miljoonaa verkkotunnusta. Yrityksellä on 14 toimistoa ympäri maailmaa, mm. Seattlessa ja Belgradissa.

Tunnusluvut 
Yrityksen tulot olivat vuonna 2020 yli 806 miljoonaa dollaria, ja yrityksen tuotot verkkotunnusten rekisteröinnistä olivat 369,6 miljoonaa dollaria. Kansainvälisen liiketoiminnan tuotto oli 266.1 miljoonaa dollaria. 

Yhtiön taseessa oli vuoden 2020 kesäkuussa, 772,7 miljoonaa dollaria. Yrityksen kokonaisvelat olivat 2,4 miljardia dollaria, ja nettovelat 1,6 miljardia dollaria.

Mainonta 

Yritys on tullut tunnetuksi räväkästä mainonnastaan. GoDaddy käyttää puolessa vuodessa yli kymmenen miljoonaa dollaria mainontaan.

Kritiikkiä 
Yritys ajoi alas tietoturva-asiantuntija Fyodorin verkkosivun minuutin varoitusajalla vuonna 2007. Yhtiö perusteli alasajoa MySpace-palvelun vaatimuksella. Fyodor käynnisti GoDaddylle boikottikampanjan nimellä NoDaddy. Hän tarjoutui ostamaan verkkotunnuksen seksisivustolta, mutta sivusto lahjoitti sen hänelle ilmaiseksi. 

GoDaddy on myös tukenut Stop Online Piracy Act aloitetta, jonka tarkoituksena on rajoittaa internetissä toimintaa. Cheezburger-meemisivusto uhkasi vievänsä yli tuhat internetosoitetta pois GoDaddyltä, mikäli se ei peruuta tukeaan.

Lähteet 

Internet-yhtiöt
Verkkosivustot
Verkkokaupat
Rönni

Rönni on sukunimi, joka on muun muassa seuraavilla suomalaisilla henkilöillä:

Annika Rönni-Sällinen (s. 1976), ammattijärjestöjohtaja, Tero Rönnin tytär
Tero Rönni (s. 1954), poliitikko ja kansanedustaja (SDP), Annika Rönni-Sällisen isä
Topi Rönni (s. 2004), jääkiekkoilija.
The Outer Worlds

The Outer Worlds on Obsidian Entertainmentin kehittämä ja Private Divisionin julkaisema toimintaroolipeli. Peli on julkaistu vuonna  PlayStation 4:lle, Windowsille ja Xbox Onelle sekä vuonna  Nintendo Switchille. Pelille on tulossa jatko-osa: The Outer Worlds 2.

Pelaaminen 
The Outer Worldsia on verrattu kehittäjän aiempaan peliin Fallout: New Vegas, ja siinä on samantyylinen roolipelijärjestelmä, retro-futuristinen estetiikka ja taipumus synkkään huumoriin. Tapahtumat sijoittuvat aurinkokunnan laajuiseen siirtokuntaan.

Vastaanotto 
Peli on saanut Muropaketin arvostelussa neljä tähteä viidestä.

Peli on saanut IGN:n arvostelussa arvosanaksi 8,5/10.

Peli on saanut GameSpotin arvostelussa arvosanaksi 9/10. Kritiikkiä peli on saanut vastustajien helppoudesta normaalilla vaikeustasolla sekä inventaariovalikoista.

Lisäosat 
Pelille on julkaistu ladattavana sisältönä Peril on Gorgon syyskuussa 2020.
Toinen lisäosa Murder on Eridanos on julkaistu on maaliskuussa 2021.

Ääninäyttelijät

Lähteet

Aiheesta muualla 
 
 

Vuoden 2019 videopelit
Obsidian Entertainment
Toimintaroolipelit
Nintendo Switch -pelit
PlayStation 4 -pelit
Windows-pelit
Xbox One -pelit
Midwinter

Midwinter on Maelstrom Gamesin kehittämä ja Rainbird Softwaren julkaisema toimintapeli. Peli on julkaistu vuonna  Atari ST:lle ja seuraavana vuonna Amigalle ja DOS:lle.

Pelille julkaistiin myös seuraaja Midwinter II: Flames of Freedom.

Pelaaminen 
Peli liikutaan lumen peittämällä saarella, joka oli pelin julkaisuaikaan huomattavan suuri.
Peli sijoittuu post-apokalyptiseen maailmaan, jossa Maa on ydintalvessa meteoriitin putoamisen seurauksena. Pelaajan tehtävänä on estää aseistautuneiden joukkojen invaasio.
Peli yhdistää strategiaa ja toimintaa, jossa pelaaja kontrolloi värvättyjä henkilöitä. Maastolla ja siinä liikkumisella on tärkeä osa pelissä: monista paikoista ei voi kulkea ja pelaajan on suunniteltava etenemistä suksilla ja moottoroiduilla välineillä.
Peli oli askel avoimen pelimaailman pelien kehityksessä.

Vastaanotto 
Peli on saanut CU Amiga -lehden arvostelussa arvosanaksi 96%.

Peli on saanut Amiga Format -lehden arvostelussa arvosanaksi 92%.

Lähteet

Aiheesta muualla 
 
 

Vuoden 1989 videopelit
Amiga-pelit
Atari ST -pelit
DOS-pelit
Antebellum

Antebellum on yhdysvaltalainen kauhuelokuva. Elokuvan nimi tulee Antebellum ajanjakson nimestä joka alkoi 1700-luvun lopulta ja jatkui Yhdysvaltain sisällissotaan asti. Elokuvassa käsitellän nykyaikaa ja menneisyyttä Janelle Monáen esittämän kahden naisen: Veronican ja Edenin näkökulmasta.

Antebellum alkaa kirjailija William Faulknerin sanoilla: ”Menneisyys ei ole ohi. Se ei ole edes mennyttä.” Elokuvassa liikutaan kahdessa ajassa nykyisyyttä ja menneisyttä. Menneisyys on sisällissodan aikaa ja Eden (Janelle Monáe) vangitaan, hänestä tulee Etelävaltioiden kenraalin seksiorja. Nykyisyydessä on Veronica Henley, jota Janelle Monáe myös esittää, ja hän on tohtori joka puolustaa afroamerikkalaisten oikeuksia ja on kirjoittanut aiheesta kirjoja ja on puhunut siitä myös televisiossa.

Elokuvan ensi-illan piti olla Pohjois-Amerikassa 24. huhtikuuta 2020, mutta koronaviruspandemian vuoksi se siirtyi elokuun 21. päivään. Suomessa sen ensi-ilta oli 18. syyskuuta 2020.


Näyttelijät

Arvosteluja

Lähteet

Aiheesta muualla 
 

Elokuvat orjuudesta
Yhdysvaltalaiset kauhuelokuvat
Vuoden 2020 yhdysvaltalaiset elokuvat
Viivi Altonen

Viivi Altonen (s. 1996 Tampere) on suomalainen kauneuskilpailija ja malli. Hän voitti Miss Suomi -kilpailun vuonna 2020.

Altonen opiskelee yhteiskuntatutkimusta Tampereen yliopistossa ja työskentelee vaatemyyjänä.

Altonen osallistuu keväällä 2022 Nelosella ja Ruutu-suoratoistopalvelussa alkavaan tosi-tv-ohjelmaan Erikoisjoukot.

Lähteet

Miss Suomi -kilpailun voittajat
Elävät henkilöt
Vuonna 1996 syntyneet